NORAKSTS

|  |  |
| --- | --- |
| 18.06.2020. | Nr.11/13 |

**NEKUSTAMĀ ĪPAŠUMA AR kadastra NR 0900 015 0196**

**RUBEŅU CEĻĀ 2E, JELGAVĀ DAĻAS PIRKŠANA**

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Jelgavas pilsētas pašvaldība uzsākusi Eiropas Reģionālās attīstības fonda līdzfinansētā projekta “Tehniskās infrastruktūras sakārtošana uzņēmējdarbības attīstībai degradētajā teritorijā, 2.kārta” realizāciju, turpmāk - Projekts. Projekta īstenošanai nepieciešama daļa no nekustamā īpašuma ar kadastra Nr. 0900 015 0196 Rubeņu ceļā 2E, Jelgavā- zemes vienības 279 m2 platībā ar kadastra apzīmējumu 0900 015 0363, kura ir ielas infrastruktūras daļa.

Jelgavas pilsētas pašvaldības administrācijā saņemts SIA „AKVARIUS” (reģ.Nr. 40103031530, juridiskā adrese: Tirzas iela 1, Rīga, LV-1024) valdes locekļa Andreja Drozdova iesniegums ar piedāvājumu pirkt daļu no sabiedrības īpašumā esošā nekustamā īpašuma ar kadastra Nr. 0900 015 0196 Rubeņu ceļā 2E, Jelgavā - zemes vienību ar kadastra apzīmējumu 0900 015 0363 par kadastrālo vērtību 66 *euro*.

Nekustamais īpašums ar kadastra Nr. 0900 015 0196 Rubeņu ceļā 2E, Jelgavā, kura sastāvā ietilpst zemes vienība 279 m2 platībā ar kadastra apzīmējumu 0900 015 0363, reģistrēts Zemgales rajona tiesas Jelgavas pilsētas zemesgrāmatas nodalījumā Nr.100000182419 uz SIA „AKVARIUS” vārda un Valsts zemes dienesta Nekustamā īpašuma valsts kadastra informācijas sistēmā zemes vienības kadastrālā vērtība uz 2020.gada 1.janvāri noteikta 66 *euro*.

Iepriekš minētā nekustamā īpašuma daļa Jelgavas pilsētas pašvaldībai nepieciešama, lai pildītu likuma „Par pašvaldībām” 15.panta pirmās daļas 10.punktā noteikto pašvaldības autonomo funkciju– sekmēt saimniecisko darbību attiecīgajā administratīvajā teritorijā, un sekmīgi realizētu Projektu.

Likuma „Par pašvaldībām” 14.panta pirmās daļas 2.punkts nosaka, ka pildot savas funkcijas, pašvaldībai ir tiesības iegūt un atsavināt kustamo un nekustamo mantu, turklāt minētā likuma 21.panta pirmās daļas 17.punkts nosaka, ka tikai dome var lemt par nekustamās mantas iegūšanu pašvaldības īpašumā.

Saskaņā ar likuma „Par pašvaldībām” 14.panta pirmās daļas 2.punktu, 15.panta pirmās daļas 10.punktu, 21.panta pirmās daļas 17.punktu un SIA „AKVARIUS” valdes locekļa Andreja Drozdova iesniegumu,

**JELGAVAS PILSĒTAS DOME NOLEMJ:**

1. Pirkt daļu no nekustamā īpašuma ar kadastra Nr. 0900 015 0196 Rubeņu ceļā 2E, Jelgavā - zemes vienību ar kadastra apzīmējumu 0900 015 0363 par cenu  
   66 *euro*.
2. Pilnvarot Jelgavas pilsētas pašvaldības administrācijas Pašvaldības īpašumu pārvaldes vadītāju noslēgt līgumu par 1.punktā norādītā nekustamā īpašuma daļas pirkšanu un veikt darbības, kas saistītas ar zemes vienības ierakstīšanu zemesgrāmatā uz Jelgavas pilsētas pašvaldības vārda.
3. Jelgavas pilsētas pašvaldības iestādei „Pašvaldības iestāžu centralizētā grāmatvedība”, saskaņā ar pirkuma līguma nosacījumiem, pārskaitīt SIA „AKVARIUS”  
   66 *euro* no pamatbudžeta izdevumu programmas “ERAF projekts “Tehniskās infrastruktūras sakārtošana uzņēmējdarbības attīstībai degradētajā teritorijā, 2.kārta”” (klasifikācijas kods 04.510.529) esošajiem līdzekļiem.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 18.jūnijā